6.  โครงการในอนาคต

    1.  เหมืองแร่ดีบุก

บริษัท ทรัพยากรสมุทร จำกัดประสบความสำเร็จในการวางแผนพัฒนาโครงการ
โดยตลอดปีที่ผ่านมาบริษัทฯ ได้มีการดำเนินการติดต่อผู้ชำนาญการ
และอุปกรณ์เครื่องมือในการทำเหมืองแร่ รวมทั้งติดตามคำขอประทานบัตร
และแผนผังโครงการซึ่งครอบคลุมพื้นที่ 50,000 ไร่ (8,000 เอเคอร์)

ทีมช่างเทคนิคของบริษัทฯ ได้รับการฝึกฝนและแต่งแร่ดีบุก สินทรัพย์ของบริษัทฯ
(ในเบื้องต้นจากการสำรวจปริมาณสำรองสินแร่) ประกอบด้วย Engineering Drawings
ตามภาพข้างล่าง และอุปกรณ์ รวมทั้งการอบรมบุคลากรทางด้านเทคนิคการแต่งแร่

[]

[]

[]

2.  เหมืองแร่ทองคำ

แผนปรับปรุงและพัฒนาสินแร่

1) สินแร่ออกไซด์จาก T1-8

กรมอุตสาหกรรมพี้นฐานและการเหมืองแร่ได้อนุมัติให้บริษัท ทุ่งคำ จำกัด
สามารถเปิดดำเนินงานหน้าเหมืองใหม่ในขุมเหมือง T1-8
อีกทั้งยังได้รับอนุญาตให้สามารถขนย้ายแร่มายังพื้นที่การผลิตได้ตั้งแต่วันที่ 19 กุมภาพันธ์ 2551
ซึ่งสินแร่ออกไซด์ บริเวณพื้นที่ T1-8
จะสามารถบดย่อยได้ง่ายกว่าซึ่งจะช่วยให้ต้นทุนการผลิตลดลงได้ บริษัทฯ
ไม่คิดว่าจะเกิดค่าโสหุ้ยการผลิตคงที่เมื่อมีการเปิดดำเนินการเหมือง T1-8 ต่อไป
เพราะจำนวนแรงงาน ในขณะนี้พอเพียงที่จะใช้เพื่อดำเนินงานพร้อมกันทั้งสองเหมือง
ดังนั้นจะช่วยให้บริษัทฯ สามารถลดภาระต้นทุน คงที่ได้ต่อไป การเปิดดำเนินการเหมือง T1-8
จะทำให้เกิดการใช้ทรัพยากรได้อย่างคุ้มค่าโดยปราศจากการจัดตั้งหน่วยงานด้าน
ต้นทุนที่เกี่ยวกับงานเหมืองใหม่ โดยจะเป็นการดำเนินการจากโครงสร้างพื้นฐานที่มีอยู่แล้ว

2) การลงทุนเพิ่มกำลังการผลิตที่สำคัญ

ระดับการผลิตของบริษัทจะเพิ่มขึ้นเมื่อเครื่องบดย่อยชุดที่ 2, ถังละลายแร่, ถังบำบัดกากแร่
และถังแยกกากแร่ เข้าสู่การทำงานพร้อมกันโดยสมบูรณ์
เครื่องบดย่อยดังกล่าวจะสามารถบดย่อยสินแร่ชั้นทรานซิสชั่นและซัลไฟท์ซึ่งมีค่าความสมบรูณ์ของแร่มากกว่าเมื่อเปรียบเทียบกับชั้นออกไซด์
เครื่องบดย่อยชุดที่สอง, ถังละลายแร่และถังบำบัดกากแร่ ได้ติดตั้งสมบูรณ์แล้วแล้วในเดือนธันวาคม
2550 เหลือเพียง ถังแยกกากแร่ที่จะเสร็จสมบูรณ์ภายใน เดือนกุมภาพันธ์ 2551

ต้นทุนสำหรับระบบลอยแร่ประมาณ 3 ล้านเหรียญสหรัฐฯ และคาดว่าจะก่อสร้างเสร็จภายใน 31
มีนาคม 2552 และคาดว่าจะเริ่มดำเนินการผลิตได้ในเดือนเมษายน 2552

บริษัทฯ คาดว่าสามารถละลายทองกลับมาได้ร้อยละ 80 เพื่อนำไปแต่งแร่โดยไม่ต้องใช้สารเคมี
เช่น SMBS และ ไซยาไนด์ ซึ่งจะสามารถประหยัดต้นทุนได้อย่างมาก

2.1 การลอยแร่ (Flotation)

การลอยแร่ เป็นการแยกแร่ที่ต้องการออกมา ซึ่งส่วนที่ลอยออกมาจะเป็นส่วนของหัวแร่
(Concentrate) ส่วนของหัวแร่นี้ จะนำไปเข้ากระบวนการหลอมและทำให้บริสุทธิ์ต่อไป

[]

วัตถุประสงค์ของการลอยแร่ คือ อะไร

เพื่อดึงเอาแร่มีค่าที่ต้องการออกมาจากน้ำโคลน

มีกระบวนการผลิตอย่างไร

การลอยแร่จะใช้อากาศเข้าไปใน เซลล์ลอยแร่ เพื่อให้เกิดการกระจายของอนุภาคของแร่เกิดขึ้น
ซึ่งอนุภาคของแร่จะไปจับกับฟองของอากาศ ซึ่งจะแยกออกมาในรูปน้ำโคลน

ทฤษฎีพื้นฐานของกระบวนการลอยแร่

-   ใส่อากาศเข้าไปในเซลล์ลอยแร่ เพื่อให้เกิดฟองอากาศ

-   เติมสารเคมีเข้าไปในกระบวนการลอยแร่ สารเคมีจะเข้าไปทำปฏิกิริยากับอนุภาคแร่

-   เมื่อเติมสารเคมีไปแล้ว จะทำให้อนุภาคแร่ไปจับกับฟองอากาศ

-   ฟองอากาศที่มีอนุภาคแร่จับมาจะลอยขึ้นมาอยู่บริเวณด้านบนของเซลล์ลอยแร่
    เพื่อส่งไปที่เซลล์อื่นต่อไป เพื่อทำให้เกรดของหัวแร่สูงขึ้น

-   ส่วนของน้ำโคลน ที่ออกทางก้นของเซลล์ลอยแร่ จะถูกส่งไปสู่เซลล์ลอยแร่อื่นต่อไป

-   ส่วนสารเคมีอย่างอื่นที่ทำการเติมเข้าไปจะเพิ่มประสิทธิภาพของการลอย
    ให้มีประสิทธิภาพในการลอยสูงสุด

[]

ส่วนประกอบของแร่โลหะพื้นฐาน
ซึ่งเป็นแร่ซัลไฟด์และส่วนมากจะเกิดขึ้นกับส่วนประกอบของแร่เหล็กซัลไฟด์ เช่น ไพไรต์
(pyrite), มาคาไซด์ (marcasite), พีโรไทด์ (pyrrhotite) และอเซโนไพไรต์
(arsenopyrite) แร่โลหะพื้นฐานที่อยู่ใกล้บริเวณพื้นผิวดิน
จะเกิดการเปลี่ยนแปลงขึ้นจากเดิมเป็นพวกส่วนประกอบซัลไฟด์
เมื่อถูกทำปฏิกริยาโดยธรรมชาติอาจเปลี่ยนเป็นพวกออกไซด์
แหล่งแร่โลหะพื้นฐานของบริเวณออกไซด์ในหินแข็งจะอยู่ที่ความลึก 10 เมตร
และอาจจะมีอยู่ที่ความลึกมากกว่า 120 เมตร ด้วย

ในกระบวนการการลอยแร่ของบริษัท ทุ่งคำ จะทำการลอยอยู่ 2 ส่วน คือ
ส่วนแรกจะเป็นการลอยแร่ทองแดง ซึ่งจะอยู่ในรูปของแร่ ชาลโคไพไรต์ (chalcopyrite :
CuFeS2)ส่วนต่อไปจะเป็นการลอยแร่เหล็กซัลไฟด์ที่อยู่ในรูปของแร่พีโรไทต์ (pyrrhotite :
FeS) หัวแร่ทองแดงจะมีผลวิเคราะห์แร่ทองแดงอยู่ระหว่างร้อยละ 18 และ 25
และมีแร่ทองคำอยู่ระหว่าง 60 ถึง 80 กรัมต่อตัน มีผลวิเคราะห์ของซัลเฟอร์อยู่ที่ร้อยละ 30
ในส่วนของห่างแร่ที่ออกมาจากกระบวนการลอยแร่ทองแดง
จะนำไปเข้ากระบวนการลอยเหล็กซัลไฟด์ หัวแร่เหล็กซัลไฟด์มีเหล็กอยู่ร้อยละ 53
และมีซัลเฟอร์ร้อยละ 33

(หนังสืออ้างอิง Hard Rock Mining Handbook, Outotec Course Notes on
Flotation)